**Likumprojekta „Grozījumi Civilprocesa likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2012.gada 16.augusta sēdē (prot. Nr.46 11.§ 10.punkts) Tieslietu ministrijai tika uzdots izstrādāt grozījumus Civilprocesa likumā un iesniegt tos izskatīšanai Ministru kabinetā likumprojekta ”Par valsts budžetu 2013.gadam” paketē.Ministru kabinets 2012.gada 16.augusta sēdē atbalstīja Tieslietu ministrijas priekšlikumu palielināt valsts pamatbudžetā iemaksājamo ieņēmumu no nodevas par darbību veikšanu tiesu iestādēs prognozi 2013.-2015.gadā par 1 546 573 latiem katru gadu un paredzēja Tieslietu ministrijai papildu izdevumus no dotācijas no vispārējiem ieņēmumiem 2013.-2015.gadam  1 345 176  latu apmērā katru gadu, tai skaitā 1 260 118 latu apmērā tiesu darbinieku mēnešalgas palielināšanai par 40 latiem un tiesu darbinieku veselības apdrošināšanas nodrošināšanai, un 85 058 latu apmērā Valsts tiesu ekspertīžu biroja kapacitātes paaugstināšanai, nodrošinot 40 stundu darba nedēļu tiesu ekspertīžu veikšanas paātrināšanai. Kā arī pieņēma zināšanai, ka valsts pamatbudžeta ieņēmumu un izdevumu palielinājums veido pozitīvu finansiālo ietekmi uz valsts budžetu 2013.-2015.gadā 201 397 latu katru gadu, kas tiek novirzīts Tieslietu ministrijas prioritārā pasākuma ”Ieslodzījuma vietu pārvaldes darbības nodrošināšana” daļējai finansēšanai. |
| 2. | Pašreizējā situācija un problēmas | **[1]**Atbilstoši Latvijas Republikas Satversmes 92. pantam ikviens var aizstāvēt savas tiesības un likumiskās intereses taisnīgā tiesā. Taisnīgas tiesas jēdziens ietver divus aspektus, proti, „taisnīga tiesa” kā neatkarīga tiesu varas institūcija, kas izskata lietu, un „taisnīga tiesa” kā pienācīgs tiesiskai valstij atbilstošs process, kurā šī lieta tiek izskatīta.[[1]](#footnote-1)Eiropas Cilvēktiesību un pamatbrīvību aizsardzības konvencijas (turpmāk – Konvencija) 6. panta „Tiesības uz lietas taisnīgu izskatīšanu” 1. punkta pirmais teikums noteic, ka„ikvienam ir tiesības, nosakot civilo tiesību un pienākumu (…), uz taisnīgu un atklātu lietas savlaicīgu izskatīšanu neatkarīgā un objektīvā ar likumu noteiktā tiesā”. Eiropas Cilvēktiesību tiesa (turpmāk – ECT), interpretējot Konvencijas 6. panta 1. punkta saturu 1995. gada 4. decembra spriedumā lietā *Bellet v. France*, ir skaidrojusi, ka tiesības uz piekļuvi tiesai nav absolūtas un ir atļauta iejaukšanās šajās tiesībās, jo tiesības uz pieeju [tiesai] „pēc savas būtības pieprasa regulējumu no valsts puses, regulējumu, kurš var variēt laikā un vietā, ņemot vērā sabiedrības un indivīdu vajadzības un pieejamos resursus” (31. paragrāfs). No minētā Konvencijas panta arī neizriet tiesības uz bezmaksas tiesvedību civillietās, un valsts nodevas maksāšanas pienākums par prasības pieteikuma izskatīšanu tiesā nav uzskatāms par ierobežojumu pieejai tiesai *per se* (ECT 2001. gada 19. jūnija sprieduma lietā *Kreuz v. Poland* 59. un 60. paragrāfs).Tāpat finansiāla sliekšņa paaugstināšana ar mērķi, lai (…) tiesas netiktu pārpludinātas ar maznozīmīgām lietām, ir uzskatāms par leģitīmu mērķi (ECT 1997. gada 19. decembra sprieduma lietā *Brualla Gomez de la Torre v. Spain* 36. paragrāfs).**[2]** Tieslietu ministrijai piešķirto valsts budžeta līdzekļu ietvaros ir jānodrošina efektīva tiesu sistēmas darbība, un valsts nodevas koriģēšana ir leģitīma metode tiesu darba efektivitātes uzlabošanai.Pēdējās būtiskās izmaiņas valsts nodevu regulējumā par prasījumiem, kas novērtējami naudas summā (Civilprocesa likuma (turpmāk – CPL) 34. panta pirmās daļas 1. punkts) tika izdarītas ar grozījumiem 2004. gada 2. septembrī (neņemot vērā 2009. gada 5. februāra grozījumus CPL, ar kuriem tika izslēgts CPL 34. panta pirmās daļas 1. punkta „a” apakšpunkts – valsts nodeva par prasību, kas novērtējama naudas summā līdz 100 latiem). Pēc minētā datuma būtiskas izmaiņas valsts nodevu regulējumā vai aprēķinu metodikā par prasījumiem, kas novērtējami naudas summā, nav izdarītas. Tādējādi ir izveidojusies nesamērība starp maksājamās valsts nodevas summu un prasības summu, ņemot vērā prasības apmēru, it sevišķi prasījumiem par lielām summām. Piemēram, pašlaik lietā par prasību līdz Ls 1000 valsts nodeva ir 15 % no prasības summas, savukārt lietā par prasību virs Ls 100`001 valsts nodevas procentuālā daļa ir tikai 0,3 %, bet par prasību virs Ls 500`001 – tikai 0,05 %  no prasības summas, kas ir 50 vai pat 300 reižu mazāk nekā prasībā līdz Ls 1000. Zemās valsts nodevas prasībās ar ievērojamām prasības summām arī veicina negodprātīgu prasību tiesā iesniegšanu ar mērķi novilcināt saistību izpildi, tādejādi nepamatoti palielinot tiesu noslodzi. Tādējādi negodprātīgiem līgumslēdzējiem ir iespēja ļaunprātīgi izmantot Latvijas tiesu sistēmu savu uzņemto saistību nepildīšanai, iesniedzot tiesā apzināti nepamatotu prasību un uz ilgāku laiku „atliekot” savu saistību izpildi.Tādējādi tiesu darbība ir uzskatāma par efektīvu tad, ja ir pienācīgi nodrošināti visi tiesību uz taisnīgu tiesu aspekti, vienlaikus izveidojot mehānismu, lai atturētu personas no nepamatotu prasību iesniegšanas tiesā.Salīdzinot valsts nodevu mantiska rakstura prasībās regulējumu Lietuvā un Igaunijā, tad Lietuvā valsts nodeva par prasību virs LTL 300`000 (~ 61`200 latu) ir LTL 7000 (~ 1428 latu) plus 1% no summas, kas pārsniedz LTL 300`000 (~ 61`200 latu).[[2]](#footnote-2) Savukārt Igaunijā valsts nodeva par prasību EUR 95`867 (~ 67`375 latu) ir EUR 5432 (~ 3817 latu) (~ 5.5 % no prasības summas)[[3]](#footnote-3). Savukārt Latvijā par prasību no Ls 20`001 – 100`000 valsts nodeva ir Ls 490 plus 1 % no summas, kas pārsniedz Ls 20`000, un maksājamā valsts nodeva, piemēram, prasībā par Ls 65`000 piedziņu ir Ls 940. Tādējādi valsts nodevas prasībās par lielām summām Lietuvā un Igaunijā ir daudz augstākas nekā Latvijā.Ņemot vērā minēto, secināms, ka valsts nodevu summas prasībās par lieliem prasījumiem Latvijā pašlaik ir nesamērīgi zemas un ir nepieciešama to samērošana ar prasības summu. Uz nesamērīgi zemajām valsts nodevu summām un to negodprātīgu izmantošanu Latvijā ir norādījusi arī Ārvalstu investoru padome, uzsverot, ka salīdzinoši zemās valsts nodevas tiesas lietās ar ievērojamām prasības summām stimulē prasības pieteikumu iesniegšanu ar mērķi novilcināt liela apjoma saistību izpildi, tādējādi nepamatoti palielinot tiesu noslodzi. Ārvalstu investoru padome ir norādījusi, ka, neapdraudot personu tiesības uz pieeju tiesai, būtu nepieciešams pārskatīt valsts nodevu summas lielām prasībām salīdzinājumā ar pašreizējo Civilprocesa likumā ietverto regulējumu.Vienlaikus norādāms, ka Tieslietu ministrija ir izstrādājusi un iesniegusi izskatīšanai Ministru kabinetā Mediācijas likumprojektu, kura mērķis ir noteikt tiesiskus priekšnoteikumus, lai veicinātu mediāciju kā alternatīvā domstarpību risināšanas veida izmantošanu, sekmējot un atbalstot attiecību harmonizāciju, sociālo sadarbību un savstarpējo ētiku tiesiskajās attiecībās. Ieviešot mediāciju civiltiesisko strīdu risināšanā, vienlaikus paredzēts, ka valsts nodeva tiek atmaksāta gadījumos, ja tiesvedības izbeigšanas pamats ir bijis prasības atsaukums sakarā ar mediācijas ceļā panāktu vienošanos. Tādējādi valsts nodevu summu palielināšana vienlaikus sekmētu arī mediācijas ieviešanu civiltiesisko strīdu risināšanā, jo tiktu radīti labvēlīgāki priekšnoteikumi alternatīvo strīdu risināšanai ārpus tiesas, proti – strīdu risināšana ārpus tiesas kļūtu par ātrāku un personām finansiāli izdevīgāku procesu, vienlaikus atslogojot tiesu darbu un nodrošinot lietu izskatīšanu samērīgos termiņos.**[3]**Papildusnorādāms, ka pašreizējā tiesu darbinieku mēnešalga Latvijā ir ļoti zema un vidēji sastāda Ls 343,9 mēnesī pirms nodokļu nomaksas, kas veido aptuveni Ls 241 mēnesī pēc nodokļu nomaksas. Šāds atalgojuma līmenis nav samērojams ar tiesas darbinieka veicamajiem amata pienākumiem, piemēram, tiesas nolēmumu projektu sagatavošana, tiesas dokumentu sagatavošana, tiesas sēžu un tiesvedības (juridisko) dokumentu tulkošana, tiesu prakses un judikatūras apkopojumu sagatavošanu u.c. pienākumiem. Ņemot vērā, ka tiesu darbinieku pienākumos ietilpst nozīmīgs tiesas kopēja darba apjoms, piemēram, sagatavojot tiesu nolēmumu un citu procesuālo dokumentu projektus, pašreizējā tiesu darbinieku mēnešalga nav samērojama ar veicamajiem pienākumiem un atbildību, līdz ar to nepieciešams risināt jautājumu par atalgojuma palielināšanu tiesu darbiniekiem. Turklāt tiesas darbinieki, kuri pilda izmeklēšanas tiesneša palīga vai tiesas sēžu sekretāra pienākumus, strādā kopā ar izmeklēšanas tiesnesi arī brīvdienās un svētku dienās, pildot amata pienākumus sabiedrības kopējās drošības nodrošināšanai. **[4]** Saskaņā ar Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 37. panta pirmo daļu valsts vai pašvaldības institūcija var apdrošināt amatpersonu (darbinieku) veselību atbilstoši tai piešķirtajiem finanšu līdzekļiem, bet obligāti apdrošina amatpersonu (darbinieku) veselību vai amatpersonas (darbiniekus) apdrošina pret nelaimes gadījumiem šajā likumā noteiktajos gadījumos, ja šīs amatpersonas (darbinieki), veicot amata (dienesta, darba) pienākumus, ir pakļautas reālam dzīvības vai veselības apdraudējumam (riskam). Valsts un pašvaldību institūcijas neapdrošina to amatpersonu (darbinieku) veselību, kurām šajā likumā noteikta apmaksāta veselības aprūpe.Ievērojot to, ka tiesu darbinieki (tulki, tiesas sēžu sekretāri, kancelejas darbinieki, tiesnešu palīgi) ietilpst to darbinieku vidū, kuri, veicot tiešos amata pienākumus, ir pakļauti reālam dzīvības vai veselības apdraudējumam, minētajām darbinieku grupām nepieciešama veselības apdrošināšana. Norādām, ka, pildot viņiem uzticētos amata pienākumus, darbinieki atrodas tiešā kontaktā ne tikai ar tiesas apmeklētājiem, bet arī aizdomās turētajām un apsūdzētajām personām, kuras nereti slimo ar bīstamām, neārstējamām slimībām (tostarp infekcijām), kā arī bez jebkādiem šķēršļiem var nodarīt dažāda smaguma miesas bojājumus, jo tiesvedības laikā atrodas tiesas sēžu zālē bez roku dzelžiem.Tādējādi, izvērtējot tiesu funkciju, kā arī nodarbināto darbinieku amata specifiku un veselībai pastāvošos riskus saistībā ar tiešo amata pienākumu izpildi, ir nepieciešams tiesu darbiniekiem paredzēt obligāto veselības apdrošināšanu.**[5]** Eiropas Cilvēktiesību un pamatbrīvību aizsardzības konvencijas 6. pants noteic ikvienas personas tiesības uz izvirzītās apsūdzības pamatotību, taisnīgu un atklātu lietas izskatīšanu, neatkarīga un objektīva tiesā. Kvalitatīvs un sapratīgā termiņā sniegts eksperta atzinums ir priekšnosacījums lietas savlaicīgai un objektīvai izskatīšanai. Atbilstoši Civilprocesa likuma 121. pantam, Kriminālprocesa likuma 194. pantam, Administratīvā procesa likuma 178. pantam tiesa, ja lietai nozīmīgu faktu noskaidrošanai nepieciešamas speciālas zināšanas zinātnē, tehnikā, mākslā vai citā nozarē, nosaka ekspertīzi. Ekspertīzi izdara attiecīgo ekspertīzes iestāžu eksperti vai citi speciālisti. Attiecīgi eksperta atzinums šajos gadījumos ir priekšnosacījums lietas objektīvai izspriešanai un tā savlaicīga sniegšana ir pamats lietas izskatīšanai saprātīgā termiņā.Pašreizējā Valsts tiesu ekspertīžu biroja kapacitāte ir nepietiekama, 70 % darbinieku strādā nepilnu darba nedēļu (20-38 stundas nedēļā), un laiks, kas nepieciešams ekspertīžu veikšanai, pašlaik ir pārāk garš. Līdz ar to ir nepieciešams risināt jautājumu par līdzekļu piešķiršanu Valsts tiesu ekspertīžu biroja kapacitātes palielināšanai pilnas darba nedēļas (40 stundas) nodrošināšanai, lai veiktu ekspertīzes atbilstošos termiņos, tādējādi samazinot iepriekšējos gados izveidojušos negatīvo ietekmi uz lietu izmeklēšanas termiņiem. |
| 3. | Saistītie politikas ietekmes novērtējumi un pētījumi | Nav attiecināms |
| 4. | Tiesiskā regulējuma mērķis un būtība | Likumprojekta „Grozījums Civilprocesa likumā” mērķis ir noteikt maksājamo valsts nodevu par prasību, kas novērtējama naudas summā. Saskaņā ar izstrādāto likumprojektu, tiek paredzēts palielināt valsts nodevu mantiska rakstura prasībās par prasījumiem, sākot no Ls 1501 šādā apmērā:a) līdz 1500 latiem — 15 procenti no prasības summas, bet ne mazāk par 50 latiem,b) no 1501 lata līdz 5000 latiem — 225 latu plus 4 procenti no prasības summas, kas pārsniedz 1500 latus,c) no 5001 lata līdz 20 000 latiem — 365 latu plus 3,2 procenti no prasības summas, kas pārsniedz 5000 latus,d) no 20 001 lata līdz 100 000 latiem — 845 latu plus 1,6 procenti no prasības summas, kas pārsniedz 20 000 latus,e) no 100 001 lata līdz 500 000 latiem — 2125 latu plus 1 procents no prasības summas, kas pārsniedz 100 000 latus,f) vairāk par 500 000 latiem — 6125 latu plus 0,6 procenti no prasības summas, kas pārsniedz 500 000 latus.Ar izstrādāto likumprojektu valsts nodevas procentuālā daļa netiek paaugstināta mazākajām prasībām, un tā tiek saglabāta līdzšinējo 15 % apmērā.Veicot grozījumus valsts nodevu apmēros:1. tiktu samērota maksājamā valsts nodeva ar prasības summu, kura pašlaik Latvijā ir nesamērīga, it sevišķi prasībās par lielām un ļoti lielām summām;
2. tiktu mazināta iespēja ļaunprātīgi izmantot tiesvedību kā līdzekli uzņemto saistību nepildīšanai;
3. tiks veidota nopietnāka sabiedrības attieksme pret tiesāšanos, samazinot to gadījumu skaitu, kad personas nepārdomāti sniedz nepamatotas sūdzības, gan vilcinot laiku, gan izmantojot vēršanos tiesā personisko attiecību skaidrošanai, gan citu iemeslu dēļ. Personai pirms vēršanās tiesā būs daudz rūpīgāk jāapsver prasības pamatotība, un tiesa netiks noslogota ar nepamatotiem prasījumiem – izmantot tiesvedību negodprātīgos nolūkos kļūs daudz neizdevīgāk. Tiesa pieejamos resursus varēs veltīt pamatotu un nozīmīgu strīdu izšķiršanai.

Prognozējamie papildus budžeta ieņēmumi no valsts nodevu mantiska rakstura prasībās, kas novērtējamas naudas summā, paaugstināšanas ir Ls 1 546 573. Prognozētos papildus ieņēmumus paredzēts novirzīt:* tiesu darbinieku mēnešalgas palielināšanai par Ls 40 mēnesī, kam nepieciešami līdzekļi Ls 1 006 618 apmērā;
* tiesu darbinieku obligātās veselības apdrošināšanas nodrošināšanai, kam nepieciešami līdzekļi Ls 253 500 apmērā;
* Valsts tiesu ekspertīžu biroja kapacitātes paaugstināšanai, lai paātrinātu tiesu ekspertīžu veikšanu, un tādējādi arī tiesvedību kopumā – Ls 85 058.

Tādējādi kopējie izdevumi plānoti Ls 1 345 176 apmērā, kas ir par Ls 201 397 mazāk nekā plānotie papildus budžeta ieņēmumi.Papildus norādāms, ka, palielinot CPL valsts nodevu par lielākajām prasību summām, tiktu sekmēta arī procesuālās ekonomijas principa ievērošana (likuma „Par tiesu varu” 28. pants), kā arī netiktu aizskartas personas tiesības uz tiesas pieejamību. Proti, valsts nodevas apmēra palielināšana neskars mazturīgās personas, jo saskaņā ar CPL 43. panta ceturto daļu tiesa vai tiesnesis, ievērojot fiziskās personas mantisko stāvokli, joprojām varēs pilnīgi vai daļēji atbrīvot to no tiesas izdevumu samaksas valsts ienākumos. |
| 5. | Projekta izstrādē iesaistītās institūcijas | Tieslietu ministrija |
| 6. | Iemesli, kādēļ netika nodrošināta sabiedrības līdzdalība | Ņemot vērā, ka Ministru kabineta 2012.gada 16.augusta sēdē (prot. Nr.46 11.§ 10.punkts) Tieslietu ministrijai tika uzdots izstrādāt grozījumus Civilprocesa likumā un līdz 2012.gada 24.augustam iesniegt tos izskatīšanai Ministru kabinetā likumprojekta ”Par valsts budžetu 2013.gadam” paketē, sabiedrības līdzdalību nodrošināt nebija iespējams. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Ikviena persona (fiziskā vai juridiskā), kura savu strīdu vēlēsies risināt tiesā.Attiecībā uz atalgojuma palielināšanu tiesu darbiniekiem – 1690 persona. Attiecībā uz obligāto veselības apdrošināšanas nodrošināšanu tiesu darbiniekiem – 1690 personas.Attiecībā uz Valsts tiesu ekspertīžu biroja kapacitātes paaugstināšanu – jebkura persona, kurai tiesvedības ietvaros nepieciešams veikt ekspertīzi. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Ņemot vērā iepriekš minēto, paredzama ietekme uz valsts budžetu. Tiesību akta projekta ietekme uz valsts un pašvaldību budžetiem atspoguļota anotācijas III sadaļā. |
| 4. | Tiesiskā regulējuma nefinansiālā ietekme | Likumprojektā ietvertie grozījumi vērsti uz tiesas procesa efektivizēšanu un procesuālās ekonomijas sekmēšanu (citastarp samazinot lietu izskatīšanas termiņus un tiesu noslodzi), kā arī tiesas pienācīgas darbības nodrošināšanu. Tāpat atzīstams, ka likumprojektā ietvertās normas veicinātu to personu interešu aizsardzību, kuras varētu tikt aizskartas bezmērķīgas tiesāšanās rezultātā. Tādējādi likumprojektā paredzētā grozījuma kopējais labums jeb labums, ko iegūtu sabiedrība, ir ievērojami lielāks nekā varbūtējais indivīda interešu ierobežojums.Tāpat tiesu darbinieku atalgojuma palielinājums uzlabos tiesvedības kvalitāti un tiesu darbiniekiem būs lielāka motivācija uzticēto pienākumu kvalitatīvai izpildei.Tāpat Valsts tiesu ekspertīžu biroja kapacitātes paaugstināšana paātrinās tiesu ekspertīžu veikšanu, tādējādi arī tiks paātrināta tiesvedība kopumā. |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2012** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 2601,1 | 0 | 1546,6 | 1546,6 | 1546,6 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 2601,1 | 0 | 1546,6 | 1546,6 | 1546,6 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 1345,2 | 1345,2 | 1345,2 |
| 2.1. valsts pamatbudžets | 0 | 0 | 1345,2 | 1345,2 | 1345,2 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 2601,1 | 0 | 201,4 | 201,4 | 201,4 |
| 3.1. valsts pamatbudžets | 2601,1 | 0 | 201,4 | 201,4 | 201,4 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai  | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X |  | 201,4 | 201,4 | 201,4 |
| 5.1. valsts pamatbudžets |  | 201,4 | 201,4 | 201,4 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):*6.1. Detalizēts ieņēmumu aprēķins***2012.gads**Saskaņā ar likumu „Par valsts budžetu 2012.gadam” ieņēmumi no valsts nodevām par prasību, kas novērtējama naudas summā plānoti 2 601 113 Ls apmērā.

|  |  |  |
| --- | --- | --- |
| **Vidējā prasības summa**  | **Vidējais lietu skaits**  | **Pašreizējā CPL redakcijā** |
| **Prasības summa** | **Nodevas apmērs** | **Valsts nodevas summa** | **Procentuālā likme** | **Budžeta ieņēmumi** |
| 502 | 5 317 | Līdz 1 000 | 15 % no prasības summas, bet ne mazāk par 50 latiem | 50 – 150 | 15 % | 400 370 |
|
| 1 227 | 1 370 | 1 001 -1 500 | 150 Ls + 2,5 % no prasības summas, kas pārsniedz Ls 1000 | 150,03 -250 | 2.5% | 213 275 |
|
| 2 691 | 2 555 | 1 501 – 5 000 | 150 Ls + 2,5 % no prasības summas, kas pārsniedz Ls 1000 | 150,03 – 250 | 2.5 % | 491 263 |
|
| 12 350 | 1 174 | 5 001 – 20 000 | 250Ls + 1,6 % no prasības summas, kas pārsniedz Ls 5000 | 250,02 -490 | 1.6 % | 431 562 |
|
| 45 772 | 872 | 20 001 – 100 000 | 490 Ls + 1 % no prasības summas, kas pārsniedz Ls 20`000 | 490,01 - 1290 | 1 % | 652 012 |
|
| 179 084 | 218 | 100 001 – 500 000 | 1290 Ls plus 0,3 % no prasības summas, kas pārsniedz Ls 100`000 | 1290,003 - 2490 | 0.3 % | 332 941 |
|
| 1 895 232 | 25 | vairāk par 500 000 | 2490 Ls plus 0,05 % no prasības summas, kas pārsniedz Ls 500`000 | vairāk par 2490 | 0.05 % | 79 690 |
|
| **KOPĀ** | **2 601 113** |

**2013.gads un turpmāk** Ieņēmumi no valsts nodevām par prasību, kas novērtējama naudas summā plānoti 4 147 686 Ls apmērā.

|  |  |  |  |
| --- | --- | --- | --- |
| **Vidējā prasības summa**  | **Vidējais lietu skaits**  | **Ar plānotajām izmaiņām**  | **Plānotās izmaiņas budžeta ieņēmumos** |
| **Prasības summa** | **Nodevas apmērs** | **Valsts nodevas summa** | **Procentuālā likme** | **Budžeta ieņēmumi** |
| 502 | 5 317 | Līdz 1500 (vidējā prasības summa 650, vid. lietu skaits 6687 | 15 % no prasības summas, bet ne mazāk par 50 latiem | 50 – 225 | 15 % | 651 983 | 38 338 |
|
|
| 2 691 | 2 555 | 1501 - 5000 | 225 Ls + 4 % no prasības summas, kas pārsniedz Ls 1500 | 225,04 –365 | 4% | 696 595 | 205 333 |
|
| 12 350 | 1 174 | 5001 – 20`000 | 365 Ls +3,2 % no prasības summas, kas pārsniedz Ls 5000 | 365,03 –845 | 3,2 % | 704 635 | 273 072 |
|
| 45 772 | 872 | 20 001 – 100`000 | 845Ls + 1.6 % no prasības summas, kas pārsniedz Ls 20`000 | 845,02 – 2125 | 1.6 % | 1 096 411 | 444 399 |
|
| 179 084 | 218 | 100`001 – 500`000 | 2125 Ls plus 1 % no prasības summas, kas pārsniedz Ls 100`000 | 2125,01 – 6125 | 1 % | 635 653 | 302 712 |
|
| 1 895 232 | 25 | vairāk par 500`000 | 6125 Ls plus 0,6 % no prasības summas, kas pārsniedz Ls 500`000 | vairāk par 6125,01 | 0.6 % | 362 410 | 282 719 |
|
| **KOPĀ** | **4 147 686** | **1 546 573** |

*6.2. Detalizēts izdevumu aprēķins:***2013.gads un turpmāk:** Šobrīd lielākā daļa (~70%) Valsts tiesu ekspertīžu biroja darbinieku strādā nepilnu darba nedēļu t.i 20-38h nedēļā, lai paātrinātu tiesu ekspertīžu veikšanu un tādējādi arī tiesvedību kopumā nepieciešams paaugstināt biroja kapacitāti darbiniekus nodarbinot pilnu darba nedēļu t.i. 40h.***Lai nodrošinātu pilnu darba nedēļu Valsts tiesu ekspertīžu birojam (Tieslietu ministrijas programma 11.00.00) papildus nepieciešami 85 058 Ls t.sk.:******Atlīdzībai 72 035 Ls t.sk.:******- Atalgojumam 58 050 Ls;******- VSAOI 13 985Ls.***

|  |  |  |  |  |  |  |
| --- | --- | --- | --- | --- | --- | --- |
| Amata nosaukums | Amata vietu skaits  | Faktiskā vidējā alga (20-38h darba nedēļai) | Plānotā vidējā alga (40h darba nedēļai) | Papildus nepieciešamais(40h darba nedēļai)  | Papildus nepieciešamais(40h darba nedēļai) visiem darbiniekiem | Papildus nepieciešamais (40h darba nedēļai) visiem darbiniekiem gadā |
| Iestādes vadītājs | 1 | 1357 | 1357 | 0.00 | 0.00 | 0.00 |
| Vadītāja vietnieki | 2 | 858.11 | 939.00 | 80.89 | 161.78 | 1941.36 |
| Kvalitātes vadības sistēmu vadītājs | 1 | 648.85 | 683.00 | 34.15 | 34.15 | 409.80 |
| Personāla vadītājs | 1 | 522.38 | 597.00 | 74.62 | 74.62 | 895.44 |
| Departamenta direktori | 4 | 720.55 | 752.25 | 31.70 | 126.80 | 1521.60 |
| Departamenta direktora vietnieki | 3 | 636.88 | 713.33 | 76.45 | 229.35 | 2752.20 |
| Vecākais grāmatvedis | 1 | 619.00 | 619.00 | 0.00 | 0.00 | 0.00 |
| Vecākie lietveži | 2 | 395.06 | 451.50 | 56.44 | 112.88 | 1354.56 |
| Saimniecības pārzinis | 1 | 333.20 | 476.00 | 142.80 | 142.80 | 1713.60 |
| Vecākie tiesu eksperti | 15 | 542.14 | 648.07 | 105.93 | 1588.95 | 19067.40 |
| Tiesu eksperti | 12 | 359.54 | 489.33 | 129.79 | 1557.48 | 18689.76 |
| Tiesu ekspertu palīgi | 7 | 246.43 | 300.00 | 53.57 | 374.99 | 4499.88 |
| Referents | 1 | 307.30 | 439.00 | 131.70 | 131.70 | 1580.40 |
| Apkopēji | 2 | 151.00 | 302.00 | 151.00 | 302.00 | 3624.00 |
| **Kopā** | **53** |  |  |  |  | **58050** |
| **VSAOI** |  |  |  |  |  | **13985** |
| **Kopā ar VSAOI** |  |  |  |  |  | **72035** |

***Precēm un pakalpojumiem 13 023 Ls*** -8021 Ls, tehnoloģiju infrastruktūru uzturēšana (datorizēto darba vietu uzturēšana; operētājsistēmu uzturēšana un administrēšana; informācijas sistēmas darbības nodrošināšana). Pakalpojuma sniegšana mēnesī izmaksā Ls 668.37, gadā - Ls 8020.44.-2448 Ls ķimikālijām, lai nodrošinātu iezīmētās naudas ekspertīziHēlijs ( viena balona(50Litri) cena 281 Ls) viens balons tiek izlietots pusotrā mēnesī. Gadā nepieciešami 8 baloni t.i. 2248LVL. Izpropanols  100LVL Etilspirts  100LVL -1610 Ls rezerves daļām (MSP Spekordam rezerves daļas nomaiņa,  Biezumu filtrs un kolonnas DB-1MS un DB- 35MS)944 Ls iekārtu apkopei - iekārtas noslogojumu  rezultātā nepieciešama apkope un kalibrācija ( mērījumiem).1x gadā ***Papildus nepieciešamais finansējums Apgabaltiesām un (rajona) pilsētu tiesām (Tieslietu ministrijas apakšprogramma 36.02.00) 1 260 118 Ls t.sk.:******Tiesu darbinieku mēnešalgas palielināšanai par 40 Ls nepieciešami 1 006 618 Ls t.sk.:******-Atalgojumam 811 200 Ls******-VSAOI 195 418 Ls***

|  |  |  |  |  |  |  |
| --- | --- | --- | --- | --- | --- | --- |
| **Amata nosaukums** | **Darbinieku skaits** | **Vidējā mēnešalga** | **Summa gadam, Ls** | **Plānotā vidējā mēnešalga** | **Summa gadam, Ls** | **Starpība, Ls** |
| Priekšsēdētāja palīgs | 40 | 430.38 | 206 580.00 | 470.38 | 225 780.00 | 19 200.00 |
| Tiesneša palīgs | 535 | 422.66 | 2 713 500.00 | 462.66 | 2 970 300.00 | 256 800.00 |
| Kancelejas vadītājs | 60 | 424.67 | 305 760.00 | 464.67 | 334 560.00 | 28 800.00 |
| Kancelejas vadītāja vietnieks | 15 | 407.00 | 73 260.00 | 447.00 | 80 460.00 | 7 200.00 |
| Tiesas konsultants | 98 | 348.22 | 409 512.00 | 388.22 | 456 552.00 | 47 040.00 |
| Tiesas sēžu sekretārs | 441 | 317.66 | 1 681 080.00 | 357.66 | 1 892 760.00 | 211 680.00 |
| Tiesas sekretārs | 97 | 309.89 | 360 708.00 | 349.89 | 407 268.00 | 46 560.00 |
| Tiesas tulks | 123 | 318.94 | 470 760.00 | 358.94 | 529 800.00 | 59 040.00 |
| Tiesas arhivārs | 53 | 277.92 | 176 760.00 | 317.92 | 202 200.00 | 25 440.00 |
| Tiesas administrators | 18.5 | 329.03 | 73 044.00 | 369.03 | 81 924.00 | 8 880.00 |
| Speciālists | 33.5 | 267.63 | 107 586.00 | 307.63 | 123 666.00 | 16 080.00 |
| Tiesas ziņnesis (kurjers) | 26.5 | 195.85 | 62 280.00 | 235.85 | 75 000.00 | 12 720.00 |
| **Kopā** | **1540.5** |  | **6 640 830.00** |  | **7 380 270.00** | **739 440.00** |
| Fiziskā darba veicēji | 149.5 | 185.84 | 333 390.00 | 225.84 | 405 150.00 | 71 760.00 |
|  **Pavisam kopā** | **1690** |  | **6 974 220.00** |  | **7 785 420.00** | **811 200.00** |
| **VSAOI** |  |  | **1 680 089.60** |  | **1 875 507.68** | **195 418.00** |
| **KOPĀ ATLĪDZĪBA** |  |  | **8 654 309.60** |  | **9 660 927.68** | **1 006 618.00** |

***Tiesu darbinieku veselības apdrošināšanai (Tieslietu ministrijas apakšprogramma 36.04.00) 253 500 Ls*** *1690 tiesu darbinieki x 150 Ls = 253 500 Ls***2013. gadā un turpmāk ieņēmumi 4 147 686 Ls apmērā (nodevu palielinājums salīdzinājumā ar 2012. gadu 1 546 573 Ls).****2013.gadā un turpmāk izdevumi 1 345 176 Ls (izdevumu palielinājums Valsts tiesu ekspertīžu birojam 85 058 Ls, Tiesām 1 260 118 Ls)** |
| 7. Cita informācija | Ministru kabinets 2012.gada 16.augusta sēdē atbalstīja Tieslietu ministrijas priekšlikumu palielināt valsts pamatbudžetā iemaksājamo ieņēmumu no nodevas par darbību veikšanu tiesu iestādēs prognozi 2013.-2015.gadā par 1 546 573 latiem katru gadu, un paredzēt Tieslietu ministrijai papildu izdevumus no dotācijas no vispārējiem ieņēmumiem 2013.-2015.gadam  1 345 176  latu apmērā katru gadu, tai skaitā 1 260 118 latu apmērā tiesu darbinieku mēnešalgas palielināšanai par 40 latiem un tiesu darbinieku veselības apdrošināšanas nodrošināšanai, un 85 058 latu apmērā Valsts tiesu ekspertīžu biroja kapacitātes paaugstināšanai, nodrošinot 40 stundu darba nedēļu tiesu ekspertīžu veikšanas paātrināšanai. Kā arī pieņēma zināšanai, ka valsts pamatbudžeta ieņēmumu un izdevumu palielinājums veido pozitīvu finansiālo ietekmi uz valsts budžetu 2013.-2015.gadā 201 397 latu katru gadu, kas tiek novirzīts Tieslietu ministrijas prioritārā pasākuma ”Ieslodzījuma vietu pārvaldes darbības nodrošināšana” daļējai finansēšanai. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildi nodrošinās Tiesu administrācija un tiesas. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts neparedz veidot jaunas valsts institūcijas. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

Tieslietu ministra p.i. L.Straujuma

23.08.2012. 10:12

3827

U.Dreimanis, 67036827

Uldis.Dreimanis@tm.gov.lv

1. Satversmes tiesas 2002. gada 5. marta spriedums lietā Nr. 2001-10-01 „“Par Latvijas Kriminālprocesa kodeksa 390. – 392.2 panta un 1997. gada 20. februāra likuma “Grozījumi Latvijas Kriminālprocesa kodeksā” pārejas noteikumu 3.punkta atbilstību Latvijas Republikas Satversmes 92. pantam”.” [↑](#footnote-ref-1)
2. Likums lietuviski pieejams <http://www3.lrs.lt/pls/inter3/dokpaieska.showdoc_e?p_id=425013&p_query=&p_tr2=2>. (aplūkots 10.08.2012.). [↑](#footnote-ref-2)
3. Likums igauniski pieejams <https://www.riigiteataja.ee/akt/116052012004> (aplūkots 10.08.2012.). [↑](#footnote-ref-3)